
Hosszú szénláncú kontakt feromonok iteratív sztereoszelektív szintézise

Kulcsszavak: Feromonok; Aszimmetrikus szintézis; Ciklohexanon; Láncbővítési stratégia; Fotoredox katalízis
Sok estben a rovarferomonok kémiailag egyszerű szerkezetűek, sztereoszelektív szintézisük
gyakran kihívásokkal teli, előállításukra kevés általános módszer létezik még a hasonló vegyületek
esetén is. A kutatásomnak az volt a célja, hogy hosszú szénláncú kontakt feromonok aszimmetrikus
szintéziséhez általános módszert dolgozzunk ki. A megközelítésünk ciklohexanon építőelemek
segítségével végrehajtandó láncbővítési stratégiát alkalmaz, amely során megfelelő funkcionalizálással
királis információ bevitelére is lehetőség adódik.

A javasolt iteratív reakciósor a ciklohexanon platformból kiindulva minden iterációs ciklusban
négy szénatommal bővíti a láncot. A meghatározó reakciólépések a fotoredox katalizátorral történő
gyűrűnyitás, majd az így kapott származék Norrish II reakcióval történő alkénné alakítása.

A kutatásom során a vázolt iteratív feromon szintézis startégia megvalósíthatóságának vizsgálata
volt a célom. Továbbá a természetes pulegonból kiindulva megfelelő, a királis információ beviteléhez
szükséges vegyületcsalád kialakítása, illetve feromon példavegyületek szintézise.



